| Vast Voteris |
| --- |
| Vast VoterisVast VoterisVast Voteris |
| Vieta | Anglijos vėliava Anglija, Jungtinė Karalystė |
| Plotas | 2,8 km² |
| Kranto linijos ilgis | 11 km |
| Kilmė | ledyninis |
| Didžiausias gylis | 79 m |
| Tūris | 0,110 km³ |
| Įteka | Mosdeil Bekas, Holou Gilas ir kt. |
| Išteka | Irtas |
| 

Žemėlapis rodantis  vietą.Vast Voteris

  |
| **Koordinatės** |  54°26′30″ š. pl. 3°17′30″ v. ilg.﻿ / ﻿54.44167°š. pl. 3.29167°r. ilg.﻿ / 54.44167; 3.29167Koordinatės: 54°26′30″ š. pl. 3°17′30″ v. ilg.﻿ / ﻿54.44167°š. pl. 3.29167°r. ilg.﻿ / 54.44167; 3.29167 |

**Vast Voteris** (angl. *Wast Water*) – ežeras, kuris yra Vosdeilo slėnyje, vakarinėje Ežerų krašto dalyje, Anglijoje. Ežeras maždaug 4,6 km ilgio ir 600 m pločio. Plotas lygus 2,8 km². Tai giliausias ežeras Anglijoje: jo gylis 79 m. Ežero paviršius yra apie 60 m virš jūros lygio, bet jo dugnas yra 15 m žemiau jūros lygio.

Apylinkės
---------

Vosdeilo slėnį supa vieni aukščiausių Anglijos kalnų: Skofel Paikas, Didysis Geiblis ir Lingmelis. Pietrytinėje ežero pusėje esantys statūs šlaitai, vedantys į Vin Rigo ir Ilgil Hedo viršūnes, vadinami *Vastvoterio skardžiais*. Šie skardžiai susiformavo dėl ledo ir atmosferos erozijos boroudeilio vulkaninės grupės uolienose, kurios sudaro kalvas į rytus nuo ežero, link Eskdeilio slėnio. Jų aukštis nuo viršūnės iki papėdės yra maždaug 600 m.

Aplink visą ežerą eina takas, einantis tarp riedulių ir skardžių, esančių uolėto šlaito papėdėje. Šiaurės vakarų pusėje yra Bakbarou uolos (Sitalano kalno dalis) ir apverstos valties formos Jevbarou kalva. Vast Voteris yra Irto upės, įtekančios į Airijos jūrą netoli Reivenglaso, ištakos.

Tiek ežeras, tiek Vastvoterio skardžiai yra saugomi kaip „ypatingos mokslinės svarbos teritorijos", o pagal Europos Sąjungos teisę – kaip specialiosios saugomos teritorijos.

Etimologija
-----------

Angliškas žodis *Wastwater* yra kilęs iš angliško Vosdeilo slėnio pavadinimo – *Wasdale*, ir angliško žodžio *water*, reiškiančio vandenį. Dabartiniame pavadinime yra gana įdomių senovės skandinavų kalbos žodžio *vatn* ir senosios anglų kalbos žodžio *wæter*, reiškiančių „vanduo" arba „ežeras", atspindžių.

Nors nacionalinės Didžiosios Britanijos kartografijos agentūros „Ordnance Survey" žemėlapiuose ežeras pavadintas *Wast Water*, bet taip pat dažnai yra vartojamas variantas *Wastwater*, įskaitant ežero savininką, Nacionalinį fondą, kartu su Kambrijos turizmo taryba ir Ežerų krašto nacionalinio parko valdyba.

Žymiausi objektai
-----------------

### Ežero dama

1976 m. *Vosdeilo ežero damą* Margaretą Hog nužudė jos vyras, o jos kūnas buvo išmestas į ežerą. Ji buvo rasta po aštuonerių metų, o jos kūnas dėl deguonies trūkumo vandenyje buvo išlikęs nepakitęs.

### Povandeniniai nykštukai

2005 m. vasario mėn. buvo pranešta, kad ežere vėl įrengtas „nykštukų sodas" su tvora, kad narai galėtų jį apžiūrėti. Pirminis sodas buvo pašalintas iš Vast Voterio dugno po to, kai dešimtojo dešimtmečio pabaigoje žuvo trys narai. Manoma, kad narai, ieškodami sodo nykštukų, praleido per daug laiko per dideliame gylyje. Policijos narai pranešė, kad pasklido gandas, jog naujasis sodas yra įrengtas giliau nei giliausiai, kur policijos narams leidžiama nardyti.

Šiaurės vakarų policijos povandeninės paieškos padalinio narys policininkas Kenis MakMahonas teigė: 

Vast Voteris gana skaidrus, tačiau nėra nieko, ką būtų galima įžiūrėti. Maždaug 48 m gylyje narai nuleido nykštukus ir apjuosė juos tvora. Tačiau prieš kelerius metus įvyko nemažai nelaimingų atsitikimų ir Ežerų krašto nacionalinio parko administracija paprašė mūsų jų atsikratyti. Nusileidome ten, sudėjome juos į maišus ir išvežėme. Tačiau dabar pasklido gandas apie naują sodą, esantį žemiau 50 m gylio ribos. Būdami policijos narai, mes negalime teisėtai nardyti giliau, todėl, jei jis ir egzistuoja, naujasis sodas galėjo būti sąmoningai įrengtas mums nepasiekiamoje vietoje.
### Vandens gavyba

Pirmą kartą vanduo iš ežero buvo pumpuojamas Antrojo pasaulinio karo metais, kad aprūpintų Drigo karališkąją ginkluotės gamyklą. Šiuo metu jis pumpuojamas į netoliese esančią Selafildo branduolinę gamyklą kaip pramoninis vanduo. Branduolinių įrenginių eksploatavimo nutraukimo tarnybai leidžiama iš ežero išgauti ne daugiau kaip 18 000 m³ per dieną ir naudoti tik toje vietoje.

### Mėgstamiausias vaizdas

2007 m. rugsėjo 9 d. Vast Voteris buvo paskelbtas ITV žiūrovų balsavimo dėl „Mėgstamiausio vaizdo Britanijoje" nugalėtoju.

Vastvoterio skardžių panorama: centre – Ilgil Hedas, dešinėje – Vin Rigas.

### Galerija

* Vosdeilo slėnis nuo Vast Voterio pakrantės. Jevbarou kalva yra kairėje, Didysis Geiblis – centre, Skofelio kalnų masyvas – dešinėje.Vosdeilo slėnis nuo Vast Voterio pakrantės. Jevbarou kalva yra kairėje, Didysis Geiblis – centre, Skofelio kalnų masyvas – dešinėje.
* Vaizdas nuo Vestmorlando brolių pastatyto koplytstulpio į pietvakarius nuo Didžiojo Geiblio viršūnės – tolumoje matomas Vast Voteris.Vaizdas nuo Vestmorlando brolių pastatyto koplytstulpio į pietvakarius nuo Didžiojo Geiblio viršūnės – tolumoje matomas Vast Voteris.
* Ilgil Hedas su Vast Voteriu jo papėdėje.Ilgil Hedas su Vast Voteriu jo papėdėje.
* Vast Voteris žvelgiant į Vosdeil HedąVast Voteris žvelgiant į Vosdeil Hedą

Intakai
-------

*Pagal laikrodžio rodyklę nuo Irto*:

* Kauntes Bekas
* Smiti Bekas
* Gout Gilis
* Neder Bekas
* Over Bekas
* Mosdeil Bekas
* Lingmel Bekas
* Holou Gilis
* Streithed Gilis

Literatūroje
------------

Džeimso Hiltono knygoje „Iki pasimatymo, pone Čipsai" ponas Čipingas susitinka su savo žmona prie Vosdeil Hedo.

Šaltiniai
---------

1. ↑  „UK Lakes Detail - Wast Water". *UK Lakes Portal*. Centre for Ecology and Hydrology. Suarchyvuotas originalas 2016-06-11. Nuoroda tikrinta 2022-12-28. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  „The Lake District National Park Authority". *Lake District National Park*. Suarchyvuotas originalas 2013-06-07.
3. ↑  Whaley, Diana (2006). *A dictionary of Lake District place-names*. Nottingham: English Place-Name Society. pp. lx, 423 p.360. ISBN 0904889726.
4. ↑  „Lakestay, Wasdale's Lady in the Lake Mystery".
5. 1 2  „Underwater gnome threat 'returns'". BBC News. 2005-02-14. Nuoroda tikrinta 2022-12-29.
6. ↑  Hartley, Emma (2007-03-16). „Bearded wonder". London: The Telegraph. Suarchyvuotas originalas 2007-03-22. Nuoroda tikrinta 2022-12-29.
7. ↑  „Radioactivity in Food and the Environment, 2010" (PDF). Suarchyvuotas originalas (PDF) 2014-12-28.